દૂરથી ભવ્ય દ્રશ્યમાન રામેશ્વર મંદિર સુવર્ણસ્તંભની સન્મુખ કાળમીંઢ પથ્થરના વિશાળ ઓટલા પર નિર્માણધીન છે. આશરે સવાસો ફૂટની ઉંચાઇએ કલાત્મક કોતરણીથી સભર પાષાણમાં કંડારાયેલું દ્વાવિડિયન શૈલીનું શિખર તેમજ સભામંડપથી શોભતાં આ મંદિરના ત્રણ વિશાળ દરવાજા પસાર કર્યા બાદ ગર્ભગૃહમાં પ્રવેશ કરી શકાય છે, જ્યાં દિવ્ય જ્યોતિર્લિંગ પ્રસ્થાપિત છે. એક રસપ્રદ વાત એ છે કે અહીંથી ગર્ભગૃહની અંદર નિજમંદિરનાં બાર પૂજારીઓ તથા નેપાળનાં મહારાજા એમ ફક્ત તેર વ્યક્તિઓને જ ભીતર પ્રવેશવાની પરવાનગી છે. જાણકારી મુજબ તો જગદ્‌ગુરૂ શંકરાચાર્ય પણ પૂજાવિધિ માટે છેક અંદર પ્રવેશી શકતા નથી !